b'\n_START_ARTICLE_\nFaros-kustannus\n_START_PARAGRAPH_\nFaros-kustannus on kev\xc3\xa4\xc3\xa4ll\xc3\xa4 2002 perustettu turkulainen pienkustantamo, joka on keskittynyt p\xc3\xa4\xc3\xa4asiassa laadukkaan vanhemman kaunokirjallisuuden ja kulttuurihistoriallisten klassikoiden julkaisuun. _NEWLINE_Faroksen kustantajina toimivat yrityksen perustajat Hannu Salmi ja Heli Paalum\xc3\xa4ki. _NEWLINE_Faros-kustannus on kustantajien yhdistys Lukuvalo ry:n j\xc3\xa4sen. Yhdistyksen muita j\xc3\xa4seni\xc3\xa4 ovat Enostone, Kirja-Aurora, k&h, Lurra Editions ja Turbator.'